**ΔΙΚΗΓΟΡΙΚΗ ΕΤΑΙΡΕΙΑ**

**ΣΚΟΡΔΙΑΛΟΣ - ΒΟΥΡΛΙΩΤΗΣ**

ΣΙΝΑ & ΒΗΣΣΑΡΙΩΝΟΣ 8, ΤΚ 10672 ΑΘΗΝΑ

Τηλ.: 21210.69699

Κιν.: 697 66 23 016 - 6974 96 47 47

e-mail:  christosvourliotis@gmail.com skordialosb@yahoo.gr

 **Αθήνα, 4 Φεβρουαρίου 2019**

**ΠΡΟΣ ΤΟΝ ΣΥΛΛΟΓΟ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΑΝΑΤΟΛΙΚΗΣ ΑΤΤΙΚΗΣ «ΑΛΕΞΑΝΔΡΟΣ ΔΕΛΜΟΥΖΟΣ»**

**Υπ’ όψιν κου Σάββα Σεχίδη**

**ΠΡΟΤΑΣΗ ΣΥΝΕΡΓΑΣΙΑΣ ΓΙΑ ΤΗ ΔΙΕΚΔΙΚΗΣΗ ΤΟΥ 13ου ΚΑΙ 14ου ΜΙΣΘΟΥ (ΔΩΡΩΝ ΕΟΡΤΩΝ ΚΑΙ ΕΠΙΔΟΜΑΤΟΣ ΑΔΕΙΑΣ)**

**ΓΙΑ ΤΟΥΣ ΑΝΑΠΛΗΡΩΤΕΣ ΕΚΠΑΙΔΕΥΤΙΚΟΥΣ**

**Αξιότιμοι κύριοι**,

όπως σας είναι γνωστό, με τις διατάξεις του ν. 4093/2012, οι οποίες εφαρμόστηκαν από 1-1-2013, καταργήθηκαν τα επιδόματα Εορτών (Χριστουγέννων και Πάσχα) και Αδείας των εργαζομένων στον Δημόσιο Τομέα. Η ανωτέρω ρύθμιση έχει ήδη κριθεί παράνομη και αντισυνταγματική με σειρά δικαστικών Αποφάσεων, με πλέον πρόσφατη αυτή του ΣΤ’ Τμήματος του Συμβουλίου της Επικρατείας (ΣτΕ 2626/2018). Προς οριστική επίλυση του ζητήματος, η υπόθεση έχει παραπεμφθεί στην Ολομέλεια του ΣτΕ, η οποία συνεδρίασε την 1η Φεβρουαρίου 2019.

Ενόψει των ανωτέρω, προτείνεται η δικαστική διεκδίκηση της καταβολής των εν λόγω αντισυνταγματικώς περικοπέντων επιδομάτων, με την έγερση αγωγών, ει δυνατόν πριν την δημοσίευση Απόφασης της Ολομέλειας ΣτΕ. Και τούτο, γιατί σε αντίστοιχη περίπτωση, το συγκεκριμένο Δικαστήριο είχε μεν κρίνει άλλες διατάξεις μνημονιακών νόμων ως αντισυνταγματικές, προέβλεψε όμως, ότι όσοι δεν είχαν ασκήσει Αγωγή μέχρι τη δημοσίευση της Απόφασής του, είχαν πλέον δυνατότητα δικαστικής διεκδίκησης μόνο για τις απαιτήσεις τους, που αφορούσαν το μεταγενέστερο αυτής (της δημοσίευσης) διάστημα. Οι αγωγές εν προκειμένω θα αφορούν στην καταβολή του Δώρου Χριστουγέννων συνολικού ποσού 500,00 ευρώ, του Δώρου Πάσχα και επιδόματος αδείας ποσού 250,00 ευρώ έκαστο για το χρονικό διάστημα από 1-1-2013 μέχρι και σήμερα.

Το γραφείο μας διαθέτοντας εμπειρία και εξειδίκευση στον χειρισμό αντίστοιχων υποθέσεων, αναλαμβάνει τις ως άνω δικαστικές διεκδικήσεις. Με την παρούσα, θέτουμε υπ’ όψιν σας την ακόλουθη οικονομική προσφορά σχετικά με την ενδεχόμενη συνεργασία του δικηγορικού μας γραφείου με μέλη του Συλλόγου σας:

Για τη σύνταξη, την κατάθεση και την εκδίκαση των ανωτέρω αγωγών ενώπιον του αρμόδιου Ειρηνοδικείου, **το κόστος συμμετοχής εκάστης/ου ενδιαφερομένης/ου, ανέρχεται στο ποσό των είκοσι ευρώ (20€)**, το οποίο αντιστοιχεί στα έξοδα για τη διεκπεραίωση της υπόθεσης. Η αμοιβή της εταιρείας μας, σε περίπτωση επιτυχούς έκβασης της υπόθεσης, θα ανέρχεται σε ποσοστό **δύο τοις εκατό (2%)** επί του εκκαθαρισμένου, μετά τις κρατήσεις ποσού, πλέον Φ.Π.Α, που τυχόν θα καταβληθεί στον/στην Εντολέα. **Σε περίπτωση εξώδικης επίλυσης (πχ νομοθετική ρύθμιση) ή μη επιτυχούς έκβασης δεν οφείλεται αμοιβή**.

Το ενημερωτικό σημείωμα και τα απαιτούμενα δικαιολογητικά, αφού εκτυπωθούν μία (1) φορά, καθώς και η υπογεγραμμένη Σύμβαση Εντολής, αφού υπογραφεί σε τρία (3) πρωτότυπα, θα πρέπει να αποσταλούν ταχυδρομικά στο γραφείο μας **κατ’ απώτατο χρονικό σημείο μέχρι την Παρασκευή 22 Φεβρουαρίου 2019**.

Για εκδήλωση ενδιαφέροντος συμμετοχής, διευκρινίσεις ή οποιαδήποτε σχετική πληροφορία, μπορείτε να απευθύνεστε στο γραφείο μας τηλεφωνικά ή με μήνυμα στο ηλεκτρονικό ταχυδρομείο.

**Με εκτίμηση,**

**ΓΙΑΝΝΗΣ ΣΚΟΡΔΙΑΛΟΣ - ΧΡΗΣΤΟΣ ΒΟΥΡΛΙΩΤΗΣ**

**ΔΙΚΗΓΟΡΟΣ ΔΙΚΗΓΟΡΟΣ**

**M.Sc ΕΡΓΑΤΙΚΟΥ ΔΙΚΑΙΟΥ M.Sc ΕΡΓΑΤΙΚΟΥ ΔΙΚΑΙΟΥ**

**ΕΝΗΜΕΡΩΤΙΚΟ ΣΗΜΕΙΩΜΑ ΑΝΑΠΛΗΡΩΤΗ ΕΚΠΑΙΔΕΥΤΙΚΟΥ**

|  |  |
| --- | --- |
| **Όνομα** |  |
| **Επώνυμο** |  |
| **Πατρώνυμο** |  |
| **Διεύθυνση** **(οδός, αριθμός)** |  |
| **Πόλη – Νομός - ΤΚ** |  |
| **Υπουργείο** |  |
| **Κλάδος/Κατηγορία/Ειδικότητα** |  |
| **Χρονικά διαστήματα απασχόλησης από την 1/1/2013 έως την 31/12/2018** |  |
| **Α.Φ.Μ.-Δ.Ο.Υ.** |  |  |
| **Τηλέφωνο** | **(οικίας)** | **(κινητό)** | **(εργασίας)** |
| **E-mail** |  |

* Υπηρεσιακές μονάδες/Σχολεία, όπου υπηρετήσατε το χρονικό διάστημα από την 1/1/2013 έως την 31/12/2018: ….……………………………………………………………………………………………………………..

……………………………………………………………………………….………………………………………………………………………….

**ΔΙΚΑΙΟΛΟΓΗΤΙΚΑ:** **Α)** Πιστοποιητικό υπηρεσιακών μεταβολών, το οποίο μπορείτε να προσκομίσετε και σε μεταγενέστερο χρόνο (σε περίπτωση αδυναμίας έκδοσης του άνω Πιστοποιητικού έως την καταληκτική ημερομηνία, απαιτούνται τα εξής στοιχεία, που αφορούν στην υπηρεσιακή κατάσταση του ενδιαφερόμενου: αναλυτικά χρονικά διαστήματα απασχόλησης κατά το χρονικό διάστημα από την 1/1/2013 έως την 31/12/2018, ειδικότητα, υπηρεσίες που υπηρετήσατε κατά το προαναφερόμενο χρονικό διάστημα), **Β)** ένα μηνιαίο εκκαθαριστικό μισθοδοσίας οποιουδήποτε μήνα για κάθε ένα από τα έτη 2013, 2014, 2015, 2016, 2017 και 2018, **Γ)** εφόσον υπάρχει, αντίγραφο πρωτοκολλημένης αίτησης για τη διακοπή παραγραφής και **Δ)** υπογεγραμμένη Σύμβαση Εντολής.

**ΣΥΜΒΑΣΗ ΕΝΤΟΛΗΣ-ΕΡΓΟΛΑΒΙΚΟ ΔΙΚΗΣ-ΕΚΧΩΡΗΤΗΡΙΟ**

Ο κάτωθι υπογεγραμμένος ……………………………………………………, μέλος της εταιρείας με την επωνυμία «Σκορδιαλός - Βουρλιώτης Δικηγορική Εταιρεία», Δικηγόρος Αθηνών, κάτοικος Αθηνών, οδός Βησσαρίωνος αριθ. 8 (εφ’ εξής *ο εντολοδόχος*) και αφ’ ετέρου ο/η ………………………………………………………………………………… (ονοματεπώνυμο) του ………………………………… (πατρώνυμο), κάτοικος ………………………………, οδός ………………………… αριθ. ………… (εφ’ εξής *ο εντολέας*), συμφώνησαν και συναποδέχθηκαν ρητώς και ανεπιφυλάκτως τα εξής:

1. Ο εντολέας, υπάλληλος του Υπουργείου ……………………………………………………………, αναθέτει στον ανωτέρω εντολοδόχο Δικηγόρο, όπως, μόνος του ή με τους συνεργάτες του Δικηγόρους, φέρει εις πέρας, δικαστικώς ή εξωδίκως, την υπόθεσή του, που αφορά στην αναδρομική δικαστική διεκδίκηση από το Ελληνικό Δημόσιο των καταργηθέντων, με τις διατάξεις του Ν.4093/2012, δώρων εορτών Χριστουγέννων και Πάσχα και επιδόματος αδείας του προσωπικού του δημόσιου τομέα, για τα έτη 2013-2018, προβαίνοντας σε κάθε απαιτούμενη, κατά την κρίση του, δικαστική ή εξώδικη ενέργεια, ενώπιον παντός αρμοδίου δικαστηρίου ή αρχής, καθώς και κάθε φυσικού ή νομικού προσώπου.
2. Ο εντολέας βεβαιώνει, δια της παρούσης, τον εντολοδόχο και δηλώνει υπευθύνως σε αυτόν ότι δεν έχει αναθέσει την ανωτέρω υπόθεσή του σε άλλον δικηγόρο. Σε περίπτωση που η υπόθεση αυτή έχει ανατεθεί από τον εντολέα σε άλλο δικηγόρο, η παρούσα σύμβαση είναι άκυρη, με την επιφύλαξη παντός δικαιώματος του εντολοδόχου Δικηγόρου.
3. Ως δικηγορική αμοιβή, σε περίπτωση επιτυχούς εκβάσεως της υποθέσεως, δικαστικώς, συμφωνείται ποσοστό 2% πλέον ΦΠΑ επί του καθαρού ποσού που θα λάβει ο εντολέας. Σε περίπτωση εξωδικαστικής επίλυσης ή αποτυχίας, δεν οφείλεται αμοιβή. Για τα έξοδα και δαπάνες εκδίκασης, συμφωνείται η καταβολή του ποσού των 20,00 ευρώ.
4. Η ανωτέρω δικηγορική αμοιβή ήδη εκχωρείται, δια της παρούσης, από τον εντολέα στον εντολοδόχο Δικηγόρο, που δικαιούται να εισπράξει το ποσόν αυτό απ’ ευθείας από τον οφειλέτη-αντίδικο ή άλλο υπόχρεο, ο δε εντολέας παραγγέλλει στην αρμόδια Δ.Ο.Υ. να καταβάλει στον εντολοδόχο Δικηγόρο το ποσόν που θα προκύψει ως αμοιβή και τη δικαστική δαπάνη που θα επιδικασθεί.

**Αθήνα, ……/……/2019**

**ΟΙ ΣΥΜΒΑΛΛΟΜΕΝΟΙ**

**(α)** Ο εντολέας: .........................................................................

 (ονοματεπώνυμο & υπογραφή)

**(β)** Ο εντολοδόχος Δικηγόρος: …………………………………………………………